Logo (ukrōcynie ôd "logogram" abo "logotyp") – niyôbyczajnŏ i charakterystycznŏ forma graficznŏ, stylizowany szkryft, symbol abo inkszŏ forma graficznyj ekspresyje sużōncŏ do idyntyfikacyje marki, fyrmy abo ôrganizacyje. Wrażŏ sie jy na drukowanych materyjach, ryklamach, artykułach piśmiynniczych, budōnkach i wozidłach. Logo wystympuje we trzech postaciach – znaku bydōncego symbolym abo sygnetym, logotypu abo połnego logo. Cyle. Logo przede wszyjskim suży do idyntyfikacyje kōnkretnyj fyrmy, ôrganizacyje abo marki, tōż bazowym cwekym logo je pōmoc we ôdrōżniyniu jednyj marki ôd drugij. Ôd dŏwna ludzie ôdczuwali potrzã i chyńć podkryślaniŏ swojij indywidualnyj tożsamości i ôdrōżnianiŏ sie ôd inkszych. Bazowe cyle pasowaniŏ logo bez fyrmã, markã abo ôrganizacyjõ: ôdrōżniynie sie ôd kōnkuryncyje, pokŏzanie swojij indywidualności piyrszy krok we budowaniu wizualnyj idyntyfikacyje nakierowanie ciōngu myślowego ôdbiyrŏcza na bazowe priorytety fyrmy, marki, ôrganizacyje Zorty logo. W literaturze idzie trefić na roztōmajte klasyfikacyje firmowych symbolōw. Niykere z nich to: logotyp glif mōnogram graficzne znaki postacie abstrakcyjne i symboliczne znaki emblemat Budowa logo. Ajnfachowe (połne) logo skłŏdŏ sie ze: sygnetu, logotypu, a we niykerych cufalach z przidŏwkym tagline. Pojedyncze elymynta (sygnet, logotyp) mogōm być nazwane logo.